Τάφος του Άγνωστου Στρατιώτη.
 Επιγραφή: *Tu leży żołnierz Polski poległy za Ojczyznę*  
Μεταφρ.: «Εδώ βρίσκεται ένας Πολωνός στρατιώτης που πέθανε για την πατρίδα του».
 Επιγραφές με ονόματα και ημερομηνίες σημαντικών μαχών στην ιστορία της Πολωνίας.
Ο **Τάφος του Άγνωστου Στρατιώτη** (πολωνικά: Grób Nieznanego Żołnierza‎‎) είναι μνημείο στη Βαρσοβία της Πολωνίας, αφιερωμένο στους άγνωστους στρατιώτες που έδωσαν τη ζωή τους για την Πολωνία. Είναι ένας από τους πολλούς τέτοιους εθνικούς τάφους αγνώστων που ανεγέρθηκαν μετά τον Α΄ Παγκόσμιο Πόλεμο και το σημαντικότερο τέτοιο μνημείο στην Πολωνία.

Το μνημείο, που βρίσκεται στην Πλατεία Πιουσούτσκι, είναι το μόνο σωζόμενο τμήμα του Σαξονικού Παλατιού που κατείχε το σημείο μέχρι το Β΄ Παγκόσμιο Πόλεμο. Από τις 2 Νοεμβρίου 1925, ο τάφος φιλοξενεί το αγνώστων στοιχείων σώμα ενός νεαρού στρατιώτη που έπεσε κατά τη διάρκεια της υπεράσπισης του Λβουφ. Από τότε, χώμα από πολλά πεδία μάχης όπου έχουν πολεμήσει Πολωνοί στρατιώτες έχει προστεθεί στις τεφροδόχους που στεγάζονται στους σωζόμενους πυλώνες του Σαξονικού Παλατιού.

Ο τάφος φωτίζεται συνεχώς από μια αιώνια φλόγα και φυλάσσεται από μια φρουρά που παρέχεται από τους τρεις λόχους του 1ου Τάγματος Φρουρών, Αντιπροσωπευτικό Σύνταγμα Φρουράς Τιμής των Πολωνικών Ενόπλων Δυνάμεων. Εκεί γίνονται οι περισσότερες επίσημες στρατιωτικές εκδηλώσεις μνήμης στην Πολωνία και όπου ξένοι εκπρόσωποι καταθέτουν στεφάνια όταν επισκέπτονται την Πολωνία.

Η αλλαγή της φρουράς γίνεται κάθε πλήρη ώρα, 365 ημέρες το χρόνο.

Ιστορία
-------

Το 1923, μια ομάδα άγνωστων Βαρσοβιανών τοποθέτησε, μπροστά από το Σαξονικό Παλάτι της Βαρσοβίας και τον παρακείμενο Σαξονικό Κήπο, μια πέτρινη πλάκα που μνημόνευε όλους τους άγνωστους Πολωνούς στρατιώτες που είχαν πέσει στον Α΄ Παγκόσμιο Πόλεμο και στον επακόλουθο Πολωνο-Σοβιετικό Πόλεμο. Αυτή η πρωτοβουλία ανελήφθη από πολλές εφημερίδες της Βαρσοβίας και από τον Στρατηγό Βουαντίσουαφ Σικόρσκι. Στις 4 Απριλίου 1925, το Πολωνικό Υπουργείο Πολέμου επέλεξε ένα πεδίο μάχης από το οποίο θα μεταφέρονταν οι στάχτες ενός άγνωστου στρατιώτη στη Βαρσοβία. Από περίπου 40 μάχες, επιλέχθηκε αυτή στο Λβουφ. Τον Οκτώβριο του 1925, στο κοιμητήριο των υπερασπιστών του Λβουφ, εκτάφηκαν τρία φέρετρα: αυτά ενός άγνωστου λοχία, δεκανέα και στρατιώτη. Το φέρετρο που επρόκειτο να μεταφερθεί στη Βαρσοβία επιλέχθηκε από τη Γιαντβίγκα Ζαρουγκιεβιτσόβα, μητέρα ενός στρατιώτη που είχε πεθάνει στη Μάχη του Ζαντβούζε και του οποίου το σώμα δεν είχε βρεθεί ποτέ.

Στις 2 Νοεμβρίου 1925, το φέρετρο μεταφέρθηκε στον Καθεδρικό Ναό του Αγίου Ιωάννη της Βαρσοβίας, όπου τελέστηκε Λειτουργία. Στη συνέχεια οκτώ παραλήπτες του Τάγματος Στρατιωτικής Αξίας της Πολωνίας έφεραν το φέρετρο στην τελευταία του θέση ανάπαυσης κάτω από την κιονοστοιχία που ενώνει τις δύο πτέρυγες του Σαξονικού Παλατιού. Το φέρετρο θάφτηκε μαζί με 14 τεφροδόχους που περιείχαν χώμα από τόσα πεδία μάχης, ένα μετάλλιο Τάγματος Στρατιωτικής Αξίας της Πολωνίας και μια αναμνηστική πλάκα. Έκτοτε, εκτός από τη γερμανική κατοχή κατά τη διάρκεια του Β΄ Παγκοσμίου Πολέμου, μια τιμητική φρουρά είναι τοποθετημένη συνεχώς μπροστά στον Τάφο.

Εικόνες
-------

* Tomb of the Unknown Soldier as a part of the Saxon Palace in 1928Ο Τάφος του Άγνωστου Στρατιώτη ως τμήμα του Σαξονικού Παλατιού το 1928.
* An original tablet from the TombΜια πρωτότυπη επιγραφή από τον τάφο.
* Tomb of the Unknown Soldier (far right) with (from left) Evangelical Church, the Zachęta art gallery, and, in background, Palace of Culture and ScienceΤάφος του Άγνωστου Στρατιώτη (*άκρα δεξιά*) με (*από αριστερά*) την Ευαγγελική Εκκλησία, την έκθεση τέχνης *Ζαχέντα* και, στο βάθος, το Παλάτι του Πολιτισμού και της Επιστήμης.
* Saxon Garden, with Tomb in background Σαξονικός Κήπος, με φόντο τον τάφο.
* Monument to the victims of 2010 Smolensk air crash, in front of the Tomb of the Unknown SoldierΜνημείο για τα θύματα της αεροπορικής καταστροφής του Σμολένσκ το 2010, μπροστά από τον Τάφο του Άγνωστου Στρατιώτη.
* Remains of the Saxon Palace and the Tomb of the Unknown Soldier, 1945, after the destruction of WarsawΛείψανα του Σαξονικού Παλατιού και του Τάφου του Άγνωστου Στρατιώτη, 1945, μετά την καταστροφή της Βαρσοβίας.

Παραπομπές
----------

1. ↑  MON (corporate author) (24 Οκτωβρίου 2005). «Grób Nieznanego Żołnierza». *wojsko-polskie.pl* (στα Πολωνικά). Ministry of National Defence. Αρχειοθετήθηκε από το πρωτότυπο στις 20 Απριλίου 2013. Ανακτήθηκε στις 26 Δεκεμβρίου 2012.

Εξωτερικοί σύνδεσμοι
--------------------

* Θησαυροί της Βαρσοβίας online
* Ο Τάφος το 1939 και σήμερα (πολωνικά)
* Ιστορία του Τάφου (πολωνικά)
* Εικονική περιήγηση (πολωνικά)